Rusko zanecháva na bojovom poli Ukrajincom viac ťažkých zbraní, než im dodávajú ich spojenci. Podľa analytického centra Oryx už ukrajinská armáda ukoristila 460 tankov, 92 húfnic a 44 raketových systémov, nie všetka technika sa však dá použiť v boji.
"Máme toľko ukoristenej techniky, že nevieme, čo s ňou," povedal novinárom z The Wall Street Journal zástupca veliteľa práporu Karpatska Sič Ruslan Andrejko. "Začínali sme ako pechota a teraz sa stávame motorizovaným práporom."
Ako ale uvádza analytik skupiny Oguch Jakub Jankovsky, len časť ruskej ukoristenej techniky sa dá opäť použiť v boji. Časť patrí skôr do múzea. V posledných týždňoch sa ale ukrajinskej armáde darí získať aj novšie typy ruských zbraní, ako napríklad tanky T-90. (meduza)